b'\n_START_ARTICLE_\nMegaloblast\n_START_PARAGRAPH_\nMegalobl\xc3\xa1st je velika celica eritropoetske vrste z jedrom, zna\xc4\x8dilna za megaloblastno anemijo (npr. perniciozno anemijo ali slabokrvnostjo zaradi pomanjkanja folne kisline). Gre za nenormalno pove\xc4\x8dan eritroblast (predhodnik zrele rde\xc4\x8de krvni\xc4\x8dke)._NEWLINE_Vzrok \xc4\x8dezmerne velikosti celic je v motnji sinteze DNK, ki je zavrta in zato pride kasneje do dozoritve celice in njene diferenciacije. Sinteza RNK in drugih citoplazemskih sestavin pa na normalni stopnji, zato pride do nesorazmerja med citoplazmo in jedrom.'